《佳城篇》
宋代·狄遵度

佳城郁郁颓寒烟，孤雏乳兔号荒阡。
夜卧北斗寒挂枕，木落霜拱雁连天。
浮云西去伴落日，行客东尽随长川。
乾坤未死吾尚在，肯与蟪蛄论大年。

作者简介：（约公元一o三六年前后在世）字元规，潭州长沙人。生卒年均不详，约宋仁宗景佑中前后在世。少颖悟，笃志于学。每读书，意有所得，即仰屋瞪视，人呼之勿闻。以父任为襄阳主簿，居数月，弃去。好为古文，又嗜杜甫诗。著春秋杂说，多所发明。尝患时学靡敝，作拟皇太子册文，除侍御史。又制裴晋公传，人多称之。遵度著有文集十二卷，《宋史本传》传于世。